"Kui tegu on suhteliselt lihtsa marsruudiga, personaalne teenindus pole oluline ja samas on olemas valmisolek interneti kaudu makseid sooritada, saab iseteenindusliku broneerimismootori kaudu tõenäoliselt parima hinna," soovitas Estraveli tegevjuht Anne Samlik. Näiteks konkreetse USA lennu pakkumise hind on Estravelil kõige kallim traditsioonilise klienditeeninduse puhul ehk 399 eurot, büroo kodulehel  iseteeninduses langeb hind 382 ja eraldi müügikeskkonna sky24.ee iseteeninduses 362 euroni.